|  |  |  |
| --- | --- | --- |
|  | Bosna i Hercegovina  Federacija Bosne i Hercegovine  Hercegovačko – neretvanski kanton  Grad Konjic  GRADONAČELNIK | ISO EN 9001 OPCINA KONJIC C |

Broj: 12-13-4285/2024

Konjic, 12.09.2024. godine

Na osnovu člana 15. Zakona o principima lokalne samouprave u Federaciji Bosne i Hercegovine (''Službene novine Federacije Bosne i Hercegovine'' br. 49/06 i 51/09), člana 38. Statuta Grada Konjic (Službeni glasnik Grada Konjica, broj: 10/22), a u skladu sa Studijom potencijala (mogućnosti) obnovljivih izvora energije i potreba za energijom Grada Konjic (Službeni glasnik Grada Konjic broj: 1/24), Akcionim planom održivog upravljanja energijom i prilagođavanja klimatskim promjenama (SECAP) Općine Konjic za period 2020-2030 godine, Pravilnikom o uslovima, kriterijima i postupku dodjele sredstava za sufinansiranje mjera poboljšanja energijske efiksnosti i smanjenja aerozagađenja na području Grada Konjic broj: 07-19-9-1546/24 od 19.03.2024. godine, te Programom utroška novčanih sredstava za novčane podrške aktivne politike zapošljavanja, mladi, energetska efikasnost, okoliš i sl. utvrđenim Budžetom Grada Konjic za 2024. godinu, Gradonačelnik Grada Konjic

o b j a v lj u j e :

# JAVNI POZIV

# za subvencioniranje dijela troškova u postupku izdavanja građevinske dozvole

# za fotonaponske elektrane za vlastite potrebe na krovovima stambenih, poslovnih, skladišnih, proizvodnih i drugih objekata

1. **PREDMET JAVNOG POZIVA**

* 1. Predmet Javnog poziva je subvencioniranje dijela troškova nastalih u postupku izdavanja građevinske dozvole za fotonaponske elektrane za vlastite potrebe na krovovima stambenih, poslovnih, skladišnih, proizvodnih i drugih objekata, na ime naknada, i to:

1. naknade za pogodnost lokacije-renta,
2. naknade za uređenje gradskog građevinskog zemljišta,
3. naknade za izgradnju i održavanje skloništa/zaklona.
4. **CILJ JAVNOG POZIVA** 
   1. Važeći zakonski propisi nalažu plaćanje naknada iz stava I ovog javnog poziva, što iziskuje znatna sredstva za investitore u postupku izdavanja građevinskih dozvola za fotonaponske elektrane. Grad Konjic putem ovog javnog poziva, a u skladu sa smjernicama prelaska na izvore obnovljive energije želi subvencionirati ubrzanje tranzicije ka čistoj energiji korištenjem potencijala solarne energije i poticanja investicija u poboljšanje energetske efikasnosti u stambenim, poslovnim, skladišnim, proizvodnim i drugim objektima koji imaju ili planiraju instalirati fotonaponske elektrane za vlastite potrebe na području grada Konjic, na krovovima objekata čiji su vlasnici, a u skladu sa raspoloživim sredstava budžeta Grada Konjic.
5. **PRAVO UČEŠĆA** 
   1. Pravo na prijavu na ovaj javni poziv i povrat dijela troškova imaju fizička i pravna lica koja su u periodu od 01.01.2024. godine do 31.12. 2024. godine:

* dobili Rješenje o odobrenju za građenje solarne elektrane za vlastite potrebe na krovu objekta/ podnijeli zahtjev i nalaze se u postupku pribavljanja odobrenja za građenje **i**
* platili navedene naknade iz tačke 1.1. ovog javnog poziva.

1. **IZNOS SUBVENCIONIRANIH SREDSTAVA**

Grad Konjic će, u skladu sa raspoloživim sredstvima Budžeta, na teret ekonomskog ekoda 614.414 -Aktivna politika zapošljavanja, mladi, energetska efikasnost, okoliš i sl., subvencionirati iznos 80 % od svih ukupno obračunatih naknada za izdavanje potrebnih odobrenja za građenje, koje izdaje Grad Konjic, a na osnovu izdatih rješenja o uplati naknada u postupku izdavanja urbanističke saglasnosti i odobrenja za građenje fotonaponske elektrane na krovovima stambenih i poslovnih objekata, za vlastite potrebe.

1. **SADRŽAJ PRIJAVE ZA UČESTVOVANJE U JAVNOM POZIVU**

Podnosilac prijave dužan je dostaviti sljedeće dokumente kojima dokazuje da ispunjava uslove za dodjelu sredstava:

* 1. Prijava na javni poziv (Prilog I),
  2. Odobrenje za građenje ili potvrda Službe za prostorno uređenje, građenje, zaštitu okoline i komunalne poslove Grada Konjic da je izdavanje odobrenja za građenje u proceduri i da su uplaćene dugovane naknade,
  3. dokaz o prijavljenom prebivalištu u Gradu Konjic, ne stariji od 6 (šest) mjeseci, računajući od dana objave javnog poziva, za fizička lica,
  4. izvod iz sudskog registra, za pravna lica
  5. potvrda o glavnom transakcijskom računu izdatom od komercijalne banke sa naznakom da je isti aktivan,
  6. izjavu podnosioca prijave/investitora ovjerenu kod nadležnog organa da će proizvedenu energiju koristiti isključivo za vlastite potrebe, (Prilog II),
  7. Uvjerenje o izmirenim poreskim obavezama nadležnih organa - Poreske uprave i Uprave za indirektno oporezivanje, (za pravna lica). Datum izdavanja uvjerenja iz ove tačke ne smije biti stariji od 3 mjeseca od dana prijave na Javni poziv.

**Podnosilac prijave je dužan dokaze o ispunjavanju uslova za dodjelu sredstava dostaviti u originalu ili ovjerenoj fotokopiji.**

Obrazac prijave na javni poziv i potrebne Izjave su u prilogu ovog javnog poziva i podnosioci prijava iste mogu preuzeti u Centru za pružanje usluga građanima (šalter sala Grada Konjic) ili na zvaničnoj web stranici Grada Konjic www.konjic.ba.

1. **PROVOĐENJE POSTUPKA PO JAVNOM POZIVU**

Za provođenje ovog javnog poziva Gradonačelnik će rješenjem formirati Komisiju za provođenje postupka po javnom pozivu za subvencioniranje sredstava.

Komisija za provođenje postupka po javnom pozivu, u roku od 15 dana od zatvaranja javnog poziva, sačiniti će konačnu listu podnosilaca prijave koji ispunjavaju uslove za dodjelu sredstava za

subvencioniranje troškova naknade za pogodnost lokacije-rente, uređenja građevinskog zemljišta i naknade za izgradnju i održavanje skloništa za fotonaponske elektrane na krovovima stambenih, poslovnih, skladišnih, proizvodnih i drugih objekata za vlastite potrebe za period 01.01.2024 do 31.12.2024. godine. Na osnovu Konačne liste, Grad Konjic će sa odabranim korisnicima potpisati ugovore u kojima će biti regulisana međusobna prava i obaveze. Ugovor se dostavlja odabranom korisniku koji je dužan, u roku od 5 dana od zaprimanja Ugovora dostaviti Službi za privredu, poljoprivredu, investicije i lokalni razvoj Grada Konjic potpisane primjerke Ugovora poštom ili lično na adresu: GRAD KONJIC, Služba za privredu, poljoprivredu, investicije i lokalni razvoj, Maršala Tita br. 62, 88400 Konjic, Bosna i Hercegovina. Nedostavljanje potpisanih Ugovora u navedenom roku, smatrat će se odustajanjem korisnika od korištenja sredstava.

**VI ROK I NAČIN PODNOŠENJA PRIJAVA NA JAVNI POZIV**

Javni poziv ostaje otvoren , zaključno sa danom 31.12.2024. godine, a objavit će se na oglasnoj ploči i web stranici Grada Konjic.

Neblagovremene prijave i prijave koje nisu dostavljene u skladu sa tačkom III javnog poziva neće se uzeti u razmatranje.

Prijave na javni poziv sa propisanom dokumentacijom dostavljaju se u zatvorenoj koverti putem Centra za pružanje usluga građanima (šalter sala Grada Konjic) ili preporučeno poštom na adresu:

# GRAD KONJIC

**Komisija za realizaciju Javnog Poziva za subvencioniranje dijela troškova u postupku izdavanja građevinske dozvole za fotonaponske elektrane za vlastite potrebe na krovovima stambenih, poslovnih, skladišnih, proizvodnih i drugih objekata**

**Maršala Tita br. 62, 88400 Konjic, Bosna i Hercegovina**

**sa naznakom**:

# „Prijava na javni poziv za subvencioniranje dijela troškova u postupku izdavanja građevinske dozvole za fotonaponske elektrane za vlastite potrebe na krovovima stambenih, poslovnih, skladišnih, proizvodnih i drugih objekata NE OTVARATI“

# 

Sve dodatne informacije o načinu i postupku učešća u javnom pozivu mogu se dobiti u Službi za prostorno uređenje i građenje, zaštitu okoline i komunalna poslove i Službi za privredu, poljoprivredu, investicije i lokalni razvoj Grada Konjic.

**G R A D O N A Č E L N I K**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Osman Ćatić s.r.**

Dostaviti:

1. Kabinet gradonačelnika
2. Web stranica
3. Radio Konjic
4. Oglasna ploča
5. Služba za prostorno uređenje, građenje,

zaštitu okoline i komunalne poslove

1. Služba za privredu, poljoprivredu, investicije

i lokalni razvoj

1. Služba za ekonomsko finansijske

i pravne poslove

1. A/a